Voitelsbrunn

Voitelsbrunn (tschechisch Sedlec) is a Gmoah in Südmährn, Beziak Lundnburg in da Tschechei. Da Uat is ois a Linsnangadorf auglegd.

 Geographie 
Voitelsbrunn is inksseitig vaum Båch Niklasgråbn östlich vau da Stådt Nikoisburg in da náhn vau da Grénz zu Östareich am Fuaß vaum Millowitza Hügl. Da nächstglengne Grénzübagaung auf östareichischa Seit is Dråsenhofn. Im Norden erhebd sé da Oitnberg (253 m n.m.) und da Woifswoid, 304 m n.m. midm Hóhn Eck (308 m n.m.), nordöstlich da Bründlberg (252 m n.m.) und im Nordwestn der Muschlberg (240 m n.m.). Nördlich bfindn sé am Muschlbåcha Strom dé Fischteich Muschlbåcha Teich und untana Muschlbåcha Teich.

 Nachboaruate 

 Gschichte 
1298, bei da Gründung vau da Herrschåft Foiknstein, is as Dorf erstmois urkundlich untam Nåm „Foydesprvn“ erwähnt woan, ois vau Seifried dem Waisen erwoabm woan is. 1305 håds an Nåm „Woisprunie“, 1332 „Foydasprunn“, seit 1408 „Voytesprunn“ und seitn 17. Joarhundat an Nåm Voitelsbrunn. Die Worténdung „prunie“ bzw. „prunn“ deit auf a Ortsgründung um 1000 bis 1100 hí. Emso weisn dé Aunlåg vaum Uat und dé „ui“- Mundart (boarisch-östareichisch) mid ernane speziön Boarischn Kennwörta, wöche bis 1945 gsprochn woan is, auf a Bsiedlung durch boarisch-östareichische Stämm hí, wia sé voa oim im 12./13. Joarhundat erfoigd is.Leopold Kleindienst:Die Siedlungsformen, bäuerliche Bau- und Sachkultur Südmährens, 1989, S. 9Hans Zuckriegl: Wörterbuch der südmährischen Mundarten. Ihre Verwendung in Sprache, Lied und Schrift. 25,000 Dialektwörter, 620 S. Eigenverlag. 1999. Sé haum neiche laundwirtschåftliche Anbaumethoden und Åckageräte aus Eisen midbrochd und haum dé ertrågreiche Dreifödawirtschåft eigfiahd.

Da Uat woar zwischn 1332 und 1560 zua Herrschåft Nikoisburg zuaghörig. Zwischn 1545 und 1591, nåch aundare Quön bis 1623, san reformatorische Teifa im Uat, dé a Gmeindehaus und drei Bruadahëf baud haum. 1560 haum sé im Verzeichnis da Urbaren (Liengschåftn) grod deitsche Eiwohna gfundn. Dé Rekatholisierung vaum Uat zur Bekämpfung vau dé neichen Glaubensrichtungen is in da zwatn Höftn vaum 16. Joarhundat untam Adam vau Dietrichstein erfoigd.

Matriken wean seit 1608 gfiahd Registrierungspflichtige Online-Recherche in den historischen Matriken des Mährischen Landesarchivs Brünn (cz, dt). Abgerufen am 19. April 2011., dé Grundbiacha seid 1710.

Währendn  Dreißgjährign Kriag is da Uat durch dé Heerscharen Bethlen Gábors schwar vawüstet woan. Á wean dé letztn Teifa im Joar 1622 asum Laund gschmissn, worauf dé nåch Siembürgn weidazong san.Bernd Längin: Die Hutterer, 1986, S. 237 Åb 1671 hods Schuiuntaricht gehm. As Schuihaus woar zugleich Schenke, Råthaus, und Pfoarrerswohnung. Um 1680 werd dé viahaundene Schwefelquön vau dé Dietrichsteinern erworbm, 1770 erweitat und zum fiastlichn Bådhaus ausbaud.

Im Joar 1833 hod a Großbraund 32 Heisa zastört. Währendn Deitsch-Östareichischn Kriag, im Joar 1866, werd durch piefksche Soidåtn dé Cholera im Uat eigschleppt, wodurch 60 gstoam san. Durchn Ausbau va da Eisnbauhn werd da Uat im Joar 1872 ans Bauhnnétz augschlossn. Dé Gründung ana Freiwüllign Feiawehr woar im Joar 1892. Dé meistn Eiwohna vau Voitelsbrunn haum vau da Laundwirtschåft glebd (144 beierliche Betriabe). Dea in Südmährn seit Joarhundaten gepflegte Weinbau hod im Uat a bsundane Roin eignumma und is in große Meng vakaufd woan. Durch dé Reblausplåg, 1864, san dé Anbauflächn drastisch z´ruck gonga und bis 1945 verringerte sé dé Weinbauflächn um 80 %.Hans Zuckriegl: Ich träum' von einem Weinstock, Kapitel 7, S. 263 Neman Klagwerbe hods im Uat nu a Moikerei und eine Mühn gehm. Da Steindåmmteich is olle zwa Joar åbgfischt woan und hod ungfähr 2.500 Doppezentna Koarpfn eibrochd.Walfried Blaschka, Gerald Frodl: Der Kreis Nikolsburg von A bis Z, 2006, S. 201f

Nachm Énd vaum Eastn Wödkriag, is da Vüvölkastoot Östareich-Ungarn zafoin. 36 Männa san in Kaumpfhandlungen umkumma. Tschechische Truppn san am 15. Dezember 1918 in Voitelsbrunn eimarschiert. Dé Uatsbvökarung woar zu dem Zeitpunkt zu 99 % vau östareichischa Herkunft. Trotz ana Untaschriftnaktion fian Anschluss an Deitschöstareich is da Uat durchs Diktat vau St. Germain,Felix Ermacora: Der unbewältigte Friede. St. Germain und die Folgen, Amalthea Verlag, Wien, München 1989 im September 1919 zua Tschechoslowakei kumma. 1920 is as Gemeindegebiet um Fluren rechts vaum Niklasgråbn midm Haidhof erweitat woan, dé davoa zua niedaöstareichischn Gmoah Steinebrunn ghead hod. In da Zwischnkriagszeit san imma mehr Tschechn zuazong.Johann Wolfgang Brügel: Tschechen und Deutsche 1918 – 1938, München 1967 Sie san voa oim ois Grénzpostn, Eisnbauhna und Postbeamte eigsetzt woan. 1924 haums zwa Wohneinheitn, zwa Bauanhëf sowia an tschechischn Kindergoatn mid Schui baud. Dé Elektrifizierung vaum Uat woar 1927. Im gleichn Joar is Uat a Fernsprecher installiert woan. Innahoib vau da Gmoah hod åb 1936 da Bau vau drei Bunkalinien fian tschechoslowakischen Wall augfongd. Dé wåchsenden Autonomiebestrebungen vau dé Östareicha haum zu Spannungen innahoib vaum Laund gfiahd und in da Foign zum Münchna Åbkommen, des dé Åbtretung da sudetendeitschn Gebiete an Deitschlaund gregelt hod. Am 8. Oktober 1938 san deitsche Truppn nåch Voitelsbrunn kumma. Im Anschluss drau hod da Uat bis 1945 zum Reichsgau Niedadonau (Niedaöstareich).

Da Zwate Wödkriag hod 64 Opfer untan Ortsbewohnern. Bei da Einnahme vaum Uat am 21. April 1945 durch dé Rote Armee san fünf Zivilisten gstoam. Nåchm Énd vaum Zwatn Wödkriag san dé im Münchna Åbkommen 1938 an Deitschlaund übertrångne Territorien, oiso á Voitelsbrunn, wieda zuaTschechoslowakei kumma. Vü da deitschn Eiwohna san voa da eisetzende Drangsalierungen durch militante Tschechn gflóhn oda san üba dé Grenze nåch Östareich wüd vatriem woan. Durch Nåchkriegsexzess san weidane Zivilisten gstoam.Walfried Blaschka, Gerald Frodl: Der Kreis Nikolsburg von A-Z, Südmährischer Landschaftsrat, Geislingen an der Steige, 2006, Totenbuch S. 216  Zwischn März und Oktober 1946 san dé letztn 154 Oitöstareicha nåch Westdeitschlaund zwangsausgsiedlt woan.Archiv Mikulov: Odsun Nĕmců - transport odeslaný dne 20. kvĕtna, 1946.Alfred Schickel, Gerald Frodl: Geschichte Südmährens. Band III. Maurer, Geislingen/Steige 2001, ISBN 3-927498-27-0, S. 222

Mid da Renovierung vau dé nu vuahaundenen Gråbkreiz, as Friedhof-Hauptkreiz (1994) und ana Moarterls vua da Kirchn (2006) haum dé ehemålign Uatsbewohna va Voitelsbrunn ernane Ahnen und Gfållenen docht.

 Gmeindegliedarung 
Fia dé Gmoah Voitelsbrunn san kane Uatsteile ausgwiesn. Grundsiedlungseinheiten san Voitelsbrunn und Voitelsbrunn-Kolonie.http://www.uir.cz/zsj-obec/584878/Obec-Sedlec Zu Voitelsbrunn ghead außadem dé Einschicht Haidhof.

 Wåppn und Siegl 
A Siegl is seit 1583 bekaunnt. Es zagd a Renaissanceschüd mid am Pflugeisn. Spädane Siegl zang zuasätzlich links und rechts vaum Pflugeisen a Weinrebm mid jöweis zwa Traum.Bruno Kaukal: Die Wappen und Siegel der südmährischen Gemeinden, 1992, Zemské desky Brno IV/78; Statní oblastní archiv, Brno D7/418B, G125/1230; Liechtenstein-Archiv Wien/Vaduz

 Einwohnerentwicklung 
 Voikszählung Heisa Eiwohna insgsaumt Voikszughörigkeit vau dé Eiwohna Joar
  Östareicha
  Tschechn
  aundare 1793
  131
  660


   1836
  153
  857


   1869
  178
  893


   1880
  188
  969
  955
  6
  8 1890
  200
  1.000
  955
  45
   1900
  217
  1.035
  989
  42
  4 1910
  240
  1.035
  1.023
  7
  5 1921
  246
  1.146
  933
  159
  54 1930
  282
  1.151
  895
  221
  35 1939  1.078    Quön: 1793, 1836, 1850 aus: Südmährn vau A–Z, Frodl, Blaschka Sonstige: Historický místopis Moravy a Slezska v letech 1848–1960, sv.9. 1984

 Brauchtum 
Reichs Brauchtum sowia zoihreiche Märchen und Sagn haum as Leben dea 1945/46 vatriemnen, östareichischnn Uatsbewohna breichat:
 Kírtåg am Sunntåg nåch St. Vitus (15.6.), åb dé 1880er Joar am erstn Sunntåg nåch Mariä Himmelfoahrt (15.8.).

 Sehenswürdigkeiten 
mini|Kirchn in Voitelsbrunn
Historische Heisa:
 Schwefelbåd (17. Joarhundat), Umbau (1780)
 Pfoarrkirchn St. Vitus/Veit, ursprünglich a Wehrkirchn (um 1300), im Joar 1923 renoviert
 da Meierhof und vaschiedne Pressheisa
 Burg vaum mährischn Grundherrn mid Kölla und Getreidegruam
 Råthaus (1910)
 Kriagadenkmoi (1923)
 Statue vaum Hl. Johannes vau Nepomuk (1657)

 Söhne und Töchter des Ortes 
 Josef Frodl (* 16. März 1899, † 7. Oktober 1965 in München), Pädagoge, Heimåtforscha
 Otto Holzer (* 21. Juni 1903, † 18. Juni 1987 in Wiesloch-Baiertal), Heimåtforscha

 Literatur und Quellen 
 Wilhelm Szegeda: Heimatkundliches Lesebuch des Schulbezirks Nikolsburg. Approbierter Lehrbehelf, Lehrerverein Pohrlitz Verlag, Voitelsbrunn 1935, Seite 40.
 Gregor Wolny: Die Wiedertäufer in Mähren. Wien 1850.
 Anton Kreuzer: Geschichte Südmährens. Band I.
 Franz Josef Schwoy: Topographie vom Markgrafthum Mähren. Voitelsbrunn 1793, Seite 429.
 Georg Dehio, Karl Ginhart: Handbuch der deutschen Kunstdenkmäler in der Ostmark. Voitelsbrunn 1941, S. 472.
 Archiv Mikulov: Odsun Němců – transport odeslaný dne 20. kvĕtna. 1946.
 Otto Holzer: Ortsgeschichte Voitelsbrunn. 1951.
 Otto Holzer: Liebes Voitelsbrunn 1981.
 Ilse Tielsch-Felzmann: Südmährische Sagen. 1969, München, Verlag Heimatwerk
 Wenzel Max: Thayaland, Volkslieder und Tänze aus Südmähren, 1984, Geislingen/Steige
 Franz Schuster: Erinnerungen an unsere Heimatgemeinde Voitelsbrunn.

 Felix Bornemann: Kunst und Kunsthandwerk in Südmähren. Maurer, Geislingen/Steige 1990, ISBN 3-927498-13-0, Voitelsbrunn S. 18
 Emilia Hrabovec: Vertreibung und Abschub. Deutsche in Mähren 1945 – 1947, Frankfurt am Main/ Bern/ New York/ Wien (=Wiener Osteuropastudien. Schriftenreihe des österreichischen Ost- und Südosteuropa Instituts), 1995 und 1996
 Peter Glotz: Die Vertreibung, Ullstein, Hamburg 2003, ISBN 3-550-07574-X
 Archiv Mikulov: Odsun Němců – transport odeslaný dne 20. kvĕtna 1946
 Gerald Frodl, Walfried Blaschka: Kreis Nikolsburg von A–Z. 2006, Voitelsbrunn Seite 201f
 Otto Holzer: Liebes Voitelsbrunn, Verlag Hans Memminger, Freiberg/N., 1981.

 Weblinks 

 Voitelsbrunn in „Alte Postkartenmotive der Südmährischen Gemeinden“

 Einzelnachweise 

Kategorie:Ersterwähnung 1298
Kategorie:Kulturlandschaft Lednice-Valtice